CELEX: 62009CJ0518
Language: lt
Date: 2011-07-21 00:00:00
Title: 2011 m. liepos 21 d. Teisingumo Teismo (penktoji kolegija) sprendimas. # Europos Komisija prieš Portugalijos Respubliką. # Valstybės įsipareigojimų neįvykdymas - Įsisteigimo laisvė ir laisvė teikti paslaugas - Su nekilnojamuoju turtu susijusios veiklos vykdymas. # Byla C-518/09.

2011 m. liepos 21 d. Teisingumo Teismo (penktoji kolegija) sprendimas Komisija prieš Portugaliją
      (Byla C‑518/09)
      „Valstybės įsipareigojimų neįvykdymas – Įsisteigimo laisvė ir laisvė teikti paslaugas – Su nekilnojamuoju turtu susijusios veiklos vykdymas“
      1.                     Įsisteigimo laisvė – Laisvė teikti paslaugas – Apribojimai – Nacionalinės teisės aktai, kuriais neįtvirtinamas skirtumas tarp
            įsisteigimo laisvės ir paslaugų teikimo laisvės, kiek tai susiję su nekilnojamojo turto agentūromis ir nekilnojamojo turto
            agentais – Vienoje valstybėje narėje įsteigtoms nekilnojamojo turto agentūromis ir nekilnojamojo turto agentams, norintiems
            vykdyti veiklą kitoje valstybėje narėje, nustatyta pareiga įsteigti pastarojoje valstybėje narėje nekilnojamojo turto agentūrą
            – Nepriimtinumas – Pateisinimas – Nebuvimas (SESV 49 ir 56 straipsniai) (žr. 61–75, 87 punktus ir rezoliucinę dalį)
      2.                     Laisvė teikti paslaugas – Apribojimai – Nacionalinės teisės aktai, kuriais nekilnojamojo turto agentūroms ir nekilnojamojo
            turto agentams nustatoma, pirma, pareiga apsidrausti draudimu šios valstybės narės teisės aktuose nustatytomis sąlygomis ir
            turėti teigiamą nuosavą kapitalą ir, antra, visapusiška etikos kontrolė, vykdoma už statybos sektorių atsakingos nacionalinės
            įstaigos – Nepriimtinumas – Pateisinimas – Nebuvimas (SESV 56 straipsnis) (žr. 76–84, 87 punktus ir rezoliucinę dalį)
      3.                     Laisvė teikti paslaugas – Apribojimai – Nacionalinės teisės aktai, kuriais nekilnojamojo turto agentūroms nustatoma pareiga
            vykdyti tik su nekilnojamuoju turtu susijusią tarpininkavimo veiklą, išskyrus nekilnojamojo turto administravimo trečiųjų
            asmenų vardu atvejį, ir nekilnojamojo turto agentams nustatoma pareiga vykdyti tik su nekilnojamuoju turtu susijusią tarpininkavimo
            veiklą – Nepriimtinumas – Pateisinimas – Nebuvimas (SESV 56 straipsnis) (žr. 64–66, 85–87 punktus ir rezoliucinę dalį)
      Dalykas
      
         
               Valstybės įsipareigojimų neįvykdymas – SESV 49 ir 56 straipsnių pažeidimas – Su nekilnojamuoju turtu susijusios veiklos vykdymas.
            Rezoliucinė dalis
      
         
                  1.
               
               
                  
               
               
                  	Portugalijos Respublika, nustačiusi: 
               
            –      tai, kad su nekilnojamuoju turtu susijusią tarpininkavimo veiklą galima vykdyti tik per nekilnojamojo turto agentūrą,
      –      kitose valstybėse narėse įsteigtų nekilnojamojo turto agentūrų ir agentų pareigą apsidrausti profesinės atsakomybės draudimu
         Portugalijos teisės aktuose nustatytomis sąlygomis,
      
      –      kitose valstybėse narėse įsteigtų nekilnojamojo turto agentūrų ir agentų pareigą turėti teigiamą nuosavą kapitalą, kaip suprantama
         pagal minėtus teisės aktus, ir
      
      –      tai, kad kitose valstybėse narėse įsteigtoms nekilnojamojo turto agentūroms ir agentams taikoma visapusiška Instituto de Construção e do Imobiliário IP etikos kontrolė,
      
      neįvykdė įsipareigojimų pagal SESV 56 straipsnį, o nustačiusi, kad:
      –      nekilnojamojo turto agentūros gali užsiimti tik su nekilnojamuoju turtu susijusia tarpininkavimo veikla, išskyrus nekilnojamojo
         turto administravimo trečiųjų asmenų vardu atvejį,
      
      –      nekilnojamojo turto agentai gali užsiimti tik nekilnojamojo turto agento veikla, 
      neįvykdė įsipareigojimų pagal SESV 49 ir 56 straipsnius.
      
         
                  2.
               
               
                  
               
               
                  	Priteisti iš Portugalijos Respublikos bylinėjimosi išlaidas.